"ಫ಼ೈಟ್ ಕ್ಲಬ್" ಪ್ರೌಢತ್ವಕ್ಕೆ ಬರುವ ಚಲನಚಿತ್ರವಾಗಿದೆ ಎಂದು ಡೇವಿಡ್ ಫ಼ಿಂಚರ್ ಹೇಳಿದರು.

ನಿರೂಪಕನು ಗೊಂದಲಗೊಂಡ ಮತ್ತು ಕೋಪವಿರುವ ವ್ಯಕ್ತಿಯಾಗಿರುತ್ತಾನೆ. ಹಾಗಾಗಿ ಅವನು ತನ್ನ ಮನಸ್ಸಿನಲ್ಲಿ, ನೀಚ್‍ವಾದಿ ಏಬರ್‌ಮೆಂಚ್ ಆದ, ಟೈಲರ್ ಡರ್ಡನ್‍ನನ್ನು ಸೃಷ್ಟಿಸುವ ಮೂಲಕ ತನ್ನ ಪರಿಸರಕ್ಕೆ ಪ್ರತಿಕ್ರಿಯಿಸುತ್ತಾನೆ. ಟೈಲರ್ ನಿರೂಪಕನು ಬಯಸಿದ ಎಲ್ಲವೂ ಆಗಿದ್ದರೂ, ಅವನು ಅನುಭೂತಿಯುಳ್ಳವನಲ್ಲ ಮತ್ತು ನಿರೂಪಕನಿಗೆ ಅವನ ಜೀವನದಲ್ಲಿನ ಸಂಕೀರ್ಣವಾದ ಮತ್ತು ನೈತಿಕ ಸೂಚ್ಯಾರ್ಥಗಳನ್ನು ಹೊಂದಿರುವ ನಿರ್ಧಾರಗಳನ್ನು ಎದುರಿಸಲು ನೆರವಾಗುವುದಿಲ್ಲ. ನಿರ್ಮಾಣಶಾಲೆಯ ಮುಖ್ಯಸ್ಥರು "ಫ಼ೈಟ್ ಕ್ಲಬ್" ಅಶುಭ ಮತ್ತು ರಾಷ್ಟ್ರದ್ರೋಹಕರವಾಗಲಿದೆಯೆಂದು ಚಿಂತಿಸಿದರಾದರೂ, ಅಶುಭಕರ ಅಂಶವನ್ನು ಮೃದುಗೊಳಿಸಲು ಹಾಸ್ಯವನ್ನು ಸೇರಿಸುವ ಮೂಲಕ, ಫ಼ಿಂಚರ್ ಅದನ್ನು ಹಾಸ್ಯಮಯ ಮತ್ತು ರಾಷ್ಟ್ರದ್ರೋಹಕರವಾಗಿಸಲು ಪ್ರಯತ್ನಿಸಿದರು.

ಚಿತ್ರಕಥೆಗಾರ ಅಲ್ಸ್ ಈ ಚಲನಚಿತ್ರವನ್ನು ಪ್ರಣಯಪ್ರಧಾನ ಹಾಸ್ಯವೆಂದು ವರ್ಣಿಸಿದರು. ನಿರೂಪಕನು ಲೈಂಗಿಕ ಸಂಬಂಧವನ್ನು ಬಯಸುತ್ತಾನೆ, ಆದರೆ ಅದನ್ನು ಮಾರ್ಲಾ ಸಿಂಗರ್‌ಳೊಂದಿಗೆ ತಪ್ಪಿಸುತ್ತಾನೆ, ಏಕೆಂದರೆ ಅವಳಲ್ಲಿ ತನ್ನನ್ನು ಬಹಳವಾಗಿ ಕಾಣುತ್ತಾನೆ. ಮಾರ್ಲಾ ನಿರೂಪಕನಿಗೆ ವ್ಯಾಮೋಹಕ ಹಾಗೂ ನಕಾರಾತ್ಮಕವಾದಿ ಸಂಭವವಾಗಿರುತ್ತಾಳೆ, ಆದರೆ ನಿರೂಪಕನು ಟೈಲರ್‌ನೊಂದಿಗೆ ಸ್ನೇಹಬೆಳೆಸಿದರೆ ಬರುವ ಹೊಸತನ ಮತ್ತು ಪ್ರಚೋದನವನ್ನು ಆಲಿಂಗಿಸಿಕೊಳ್ಳುತ್ತಾನೆ.

ತಾನು ಮನಸ್ಸಿನಲ್ಲಿ ಟೈಲರ್‌ನನ್ನು ಕಲ್ಪಿಸುತ್ತಿದ್ದೇನೆಂದು ನಿರೂಪಕನಿಗೆ ತಕ್ಷಣ ಅರಿವಾಗುವುದಿಲ್ಲ. ತಾನು ಶಕ್ತಿಯುತವೆನಿಸಬೇಕೆಂಬ ದಾರಿಯಾಗಿ ಕದನ ಸಂಘಗಳನ್ನು ತಪ್ಪಾಗಿ ಪ್ರಚಾರಮಾಡುತ್ತಾನೆ. ಆದರೆ ನಿರೂಪಕನ ದೈಹಿಕ ಸ್ಥಿತಿಯು ಹದಗೆಡುತ್ತದೆ ಮತ್ತು ಟೈಲರ್ ಡರ್ಡನ್‍ನ ರೂಪವು ಸುಧಾರಿಸುತ್ತದೆ. ಆರಂಭದಲ್ಲಿ ನಿರೂಪಕನಂತೆ ಟೈಲರ್ ವಾಸ್ತವದ ಹೊಡೆದಾಟಗಳ ನೈಜ ಅನುಭವಗಳನ್ನು ಬಯಸುತ್ತಾನಾದರೂ, ಅವನು ಸಂಸ್ಥೆಗಳು ಮತ್ತು ಮೌಲ್ಯ ವ್ಯವಸ್ಥೆಗಳನ್ನು ನಿರಾಕರಿಸಿ ನಾಶಮಾಡುವ ನಿರಾಕರಣವಾದಿ ಮನೋಭಾವವನ್ನು ಪ್ರದರ್ಶಿಸುತ್ತಾನೆ. ಪ್ರಾಕೃತ ಪ್ರವೃತ್ತಿಯನ್ನು ಚಿತ್ರಿಸುವ ಅವನ ಹಠಾತ್ ಸ್ವಭಾವವು ನಿರೂಪಕನಿಗೆ ಮತ್ತು ಮೇಹೆಮ್ ಯೋಜನೆಯ ಸದಸ್ಯರಿಗೆ ವ್ಯಾಮೋಹಕ ಮತ್ತು ವಿಮೋಚನಾತ್ಮಕವೆನಿಸುತ್ತವೆ. ಟೈಲರ್‌ನ ಉಪಕ್ರಮಗಳು ಮತ್ತು ವಿಧಾನಗಳು ಅಮಾನವೀಯವಾಗುತ್ತವೆ. ನಿರೂಪಕನು ಟೈಲರ್‌ನಿಂದ ದೂರ ಸರಿಯುತ್ತಾನೆ ಮತ್ತು ತನ್ನ ಸಂಘರ್ಷದ ತನ್ನತನಗಳ ನಡುವಿನ ರಾಜಿಸ್ಥಿತಿಗೆ ಬರುತ್ತಾನೆ.

"ಫ಼ೈಟ್ ಕ್ಲಬ್" "ಇತಿಹಾಸದ ನಡುವಿನ ಮಕ್ಕಳಾಗಿ" ಹೊಸ ಪೀಳಿಗೆಯ ತಲ್ಲಣವನ್ನು ಶೋಧಿಸುತ್ತದೆ.

ಜಾಹೀರಾತಿನ ಸಂಸ್ಕೃತಿಯು ಸಮಾಜದ "ಸಂತೋಷದ ಬಾಹ್ಯ ಸೂಚಕ"ಗಳನ್ನು ವ್ಯಾಖ್ಯಾನಿಸುತ್ತದೆ, ಮತ್ತು ಹೆಚ್ಚು ಅತ್ಯಗತ್ಯ ಅನುಸರಣೆಯಾದ ಆಧ್ಯಾತ್ಮಿಕ ಸಂತೋಷದ ಬದಲು ಭೌತಿಕ ಸರಕುಗಳಿಗಾಗಿ ಅನಗತ್ಯ ಬೇಟೆಯನ್ನು ಉಂಟುಮಾಡುತ್ತದೆ. ಚಿತ್ರವು ಗೂಚಿ, ಕ್ಯಾಲ್ವಿನ್ ಕ್ಲೈನ್ ಮತ್ತು ವೋಕ್ಸ್‌ವಾಗನ್ ನ್ಯೂ ಬೀಟಲ್‍ನಂತಹ ಗ್ರಾಹಕ ಉತ್ಪನ್ನಗಳನ್ನು ಉಲ್ಲೇಖಿಸುತ್ತದೆ.

ಕದನ ಸಂಘಗಳ ಹಿಂಸಾಚಾರವು ಹೊಡೆದಾಟವನ್ನು ಪ್ರಚಾರಮಾಡುವ ಅಥವಾ ವೈಭವೀಕರಿಸುವ ಕಾರ್ಯಮಾಡುವುದಿಲ್ಲ, ಬದಲಾಗಿ ತಾವು ಬೇರೆ ರೀತಿಗಳಲ್ಲಿ ಜಡವಾಗಿರುವ ಸಮಾಜದಲ್ಲಿ ಭಾಗಿಗಳು ಅನಿಸಿಕೆಯನ್ನು ಅನುಭವಿಸುವ ಕಾರ್ಯಮಾಡುತ್ತದೆ. ಹೊಡೆದಾಟಗಳು ಸಮಾಜದಲ್ಲಿ ಹುದುಗಿಕೊಂಡಿರುವ ಪ್ರಚೋದನೆಗೆ ಪ್ರತಿರೋಧವನ್ನು ಪ್ರತಿನಿಧಿಸುತ್ತವೆ. ಹೊಡೆದಾಟಗಳು ಕ್ರಾಂತಿಕಾರಿ ಹಿಂಸೆಯಾಗಿ ವಿಕಸನವಾದಾಗ, ಚಿತ್ರವು ಟೈಲರ್ ಡರ್ಡನ್‍ನ ಕ್ರಾಂತಿಕಾರಿ ತರ್ಕವನ್ನು ಬರಿ ಅರ್ಧ ಒಪ್ಪುತ್ತದೆ; ನಿರೂಪಕನು ದೂರ ಸರಿದು ಡರ್ಡನ್‍ನ ವಿಚಾರಗಳನ್ನು ನಿರಾಕರಿಸುತ್ತಾನೆ. "ಫ಼ೈಟ್ ಕ್ಲಬ್" ಉದ್ದೇಶಪೂರ್ವಕವಾಗಿ ದ್ವಂದ್ವಾರ್ಥದ ಸಂದೇಶವನ್ನು ರೂಪಿಸಿ ಅದರ ವ್ಯಾಖ್ಯಾನವನ್ನು ಪ್ರೇಕ್ಷಕರಿಗೆ ಬಿಡುತ್ತದೆ.

ವಿಷಯಗಳು
ಬಿಡುಗಡೆ
ತಯಾರಿಕೆ
ಕಥಾವಸ್ತು